Agents of Fortune

Ο δίσκος
Από το 1972 ως το 1974, οι Blue Öyster Cult κυκλοφόρησαν τρία επιτυχημένα στούντιο άλμπουμ και περιόδευαν συνεχώς, προσελκύοντας νέους φίλους, όμως η μεγάλη εμπορική επιτυχία ήλθε με το ζωντανά ηχογραφημένο "On Your Feet or on Your Knees" του 1975 και άνοιξε το δρόμο για το ύφος του "Agents of Fortune".How Blue Oyster Cult Broke Through With ‘On Your Feet or on Your Knees’

Ο δίσκος αποτελούσε συνέχεια της πρώτης τριάδας δίσκων, αλλά με μία πιο εμπορική χροιά στον ήχο τους, με αποτέλεσμα να είναι το πρώτο άλμπουμ του συγκροτήματος που βραβεύθηκε ως πλατινένιο. Κομμάτια όπως τα "True Confessions", "Morning Final", "Tenderloin" και "Debbie Denise" περιελάμβαναν ποπ στοιχεία, ενώ συμμετείχαν και οι Ράντι και Μάικλ Μπρέκερ στα πνευστά.

Η μεγαλύτερη σινγκλ επιτυχία των BOC βρίσκεται εδώ, με το κομμάτι "(Don't Fear) The Reaper" να φθάνει ως το # 12 του Billboard το καλοκαίρι του 1976. Το ριφ του ήταν εμπνευσμένο από τη μουσική των The Byrds, αλλά μέλη του συγκροτήματος έχουν δηλώσει ότι πίστευαν ότι ήταν υπερβολικά εμπορικό για το ύφος τους.(Don't Fear) The Reaper by Blue Öyster Cult Songfacts Το "This Ain’t the Summer of Love" επίσης κυκλοφόρησε σαν σινγκλ, αλλά δεν κατάφερε να μπει στο Hot-100.

Ένα άλλο κομμάτι του δίσκου ήταν το "The Revenge of Vera Gemini", το οποίο συνέθεσε ο ντράμερ Άλμπερτ Μπουσάρντ με την Πάτι Σμιθ, η οποία εκείνη την περίοδο βρισκόταν σε σχέση με τον κιμπορντίστα του συγκροτήματος, Άλεν Λάνιερ. Η Σμιθ ηχογράφησε τον μονόλογο στην εισαγωγή του κομματιού, όπως και τα δεύτερα φωνητικά του.Patti Smith's 'Career of Evil' with Blue Öyster Cult | Dangerous Minds

Το συγκρότημα δεν κατάφερε ποτέ να πλησιάσει τις πωλήσεις που έκανε το "(Don't Fear) The Reaper" με κάποιο άλλο σινγκλ, αν και το "Burnin' for You" του 1981 ήταν το δεύτερο και τελευταίο Top-40 τους.Burnin' For You by Blue Öyster Cult Songfacts Ο δίσκος μπήκε στο Top-30 σε Ηνωμένες Πολιτείες, Καναδά και Ηνωμένο Βασίλειο, όπως και το Top-10 στη Σουηδία, με το βρετανικό περιοδικό NME να το συμπεριλαμβάνει στη λίστα με τα δέκα καλύτερα άλμπουμ της χρονιάς.

Τραγούδια του δίσκου

Θέσεις τσαρτ
Agents of Fortune (άλμπουμ)

Επίσημη κυκλοφορία: 21 Μαΐου 1976
ΧώραΘέση Σουηδία swedishcharts.com - Blue Öyster Cult  10 Ηνωμένο Βασίλειο blue oyster cult | full Official Chart History | Official Charts Company  26 Καναδάς   28 Ηνωμένες Πολιτείες Blue Öyster Cult - Chart history | Billboard  29(Don't Fear) The Reaper (σινγκλ)

Επίσημη κυκλοφορία: Ιούλιος 1976
ΧώραΘέση Καναδάς  7 Ηνωμένες Πολιτείες  12 Ηνωμένο Βασίλειο  16 ΙρλανδίαThe Irish Charts - All there is to know  17

Βραβεία
Agents of Fortune (άλμπουμ)
 Ηνωμένες Πολιτείες (RIAA Certification): Πλατινένιος Gold & Platinum - RIAA
 Καναδάς (CRIA Certification): Χρυσός 

Τα μέλη των Blue Öyster Cult
Οι μουσικοί οι οποίοι ηχογράφησαν το "Agents of Fortune" είναι οι εξής:

 Ντόναλντ "Buck Dharma" Ρέζερ - κιθάρα, φωνητικά, συνθεσάιζερ, κρουστά
 Έρικ Μπλουμ - κιθάρα, φωνητικά, κρουστά
 Τζο Μπουσάρντ - μπάσο, φωνητικά, πιάνο
 Άλεν Λάνιερ - πλήκτρα, κιθάρα, μπάσο, φωνητικά
 Άλμπερτ Μπουσάρντ - τύμπανα, κρουστά, κιθάρα, φωνητικά, φυσαρμόνικα

Γκεστ συμμετοχές
 Πάτι Σμιθ - φωνητικά
 Ράντι Μπρέκερ - πνευστά
 Μάικλ Μπρέκερ - πνευστά
 Ντέιβιντ Λούκας - πλήκτρα, κρουστά, φωνητικά

Παραπομπές

Πηγές
 Agents of Fortune - Blue Öyster Cult | Songs, Reviews, Credits - AllMusic
 How Blue Oyster Cult Broke Into the Mainstream With 'Agents of Fortune'
 Eric Bloom talks Blue Oyster Cult's studio albums | MusicRadar

Κατηγορία:Δισκογραφία των Blue Öyster Cult
Κατηγορία:Άλμπουμ του 1976